ᱱᱤᱡᱟᱢᱟᱵᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱱᱤᱡᱟᱢᱟᱵᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: NZB) ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱱᱤᱡᱟᱢᱟᱵᱟᱫᱽ ᱥᱚᱦᱚᱨ ᱨᱮ ᱥᱮᱵᱟ ᱮᱫᱼᱟ ᱾ ᱱᱚᱶᱟ ᱫᱚ ᱥᱤᱠᱚᱱᱫᱨᱟᱵᱟᱫᱽ-ᱢᱚᱱᱢᱟᱰ ᱨᱮᱞᱣᱮ ᱞᱟᱭᱤᱱ ᱨᱮᱱᱟᱜ ᱢᱤᱫ ᱢᱩᱬ ᱥᱴᱮᱥᱚᱱ ᱠᱟᱱᱟ, ᱱᱚᱣᱟ ᱥᱤᱠᱚᱱᱫᱨᱟᱵᱟᱫᱽ, ᱯᱮᱰᱰᱟᱯᱚᱞᱞᱤ, ᱡᱟᱱᱠᱚᱢᱯᱮᱴ/ᱢᱩᱫᱽᱠᱷᱮᱰ ᱡᱚᱸᱠᱥᱚᱱ ᱞᱟᱹᱜᱤᱫ ᱡᱚᱸᱠᱥᱚᱱ ᱴᱷᱟᱶ ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱠᱟᱱᱟ ᱾ ᱱᱚᱶᱟ ᱫᱚ ᱮᱛᱚᱢ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱦᱟᱭᱫᱨᱟᱵᱟᱫᱽ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱢᱮᱱᱟᱜᱼᱟ ᱾ ᱡᱟᱱᱠᱚᱢᱯᱮᱴ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱚᱦᱚᱨ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱥᱴᱮᱥᱚᱱ ᱠᱟᱱᱟ ᱡᱟᱦᱟᱸ ᱠᱷᱚᱱ ᱥᱤᱠᱚᱱᱫᱨᱟᱵᱟᱫᱽ-ᱢᱚᱱᱢᱟᱰ ᱞᱟᱭᱤᱱ ᱫᱚ ᱵᱳᱫᱷᱟᱱ ᱥᱮᱫ ᱥᱮᱱᱚᱜ ᱠᱟᱱᱟ ᱾

ᱱᱟᱜᱟᱢ
ᱦᱟᱭᱫᱨᱟᱵᱟᱫᱽ ᱨᱤᱱᱤᱡ ᱱᱤᱡᱟᱢ ᱫᱚ ᱑᱘ ᱥᱟᱭ ᱥᱮᱨᱢᱟ ᱨᱮ ᱫᱮᱠᱟᱱ ᱴᱚᱴᱷᱟ ᱨᱮᱭ ᱥᱟᱥᱚᱱ ᱞᱮᱫ ᱛᱟᱦᱮᱸᱫ ᱟᱨ ᱩᱱᱤ ᱭᱟᱜ ᱥᱟᱥᱚᱱ ᱚᱠᱛᱚ ᱨᱮᱜᱮ ᱑᱙᱐᱕ ᱥᱮᱨᱢᱟ ᱨᱮ ᱥᱤᱠᱚᱱᱫᱨᱟᱵᱟᱫᱽ ᱟᱨ ᱢᱚᱱᱢᱟᱰ ᱛᱟᱞᱟ ᱨᱮ ᱨᱮᱞᱣᱮ ᱞᱟᱭᱤᱱ ᱵᱮᱱᱟᱣ ᱞᱮᱱᱟ ᱾ ᱱᱤᱡᱟᱢ ᱯᱚᱱᱚᱛ ᱨᱤᱱᱤᱡ ᱨᱟᱡᱟ ᱱᱤᱡᱟᱢ-ᱩᱞ-ᱢᱩᱞᱠ ᱟᱜ ᱧᱩᱛᱩᱢ ᱨᱮ ᱱᱤᱡᱟᱢᱟᱵᱟᱫᱽ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱧᱩᱛᱩᱢ ᱫᱚ ᱫᱚᱦᱚ ᱞᱮᱱᱟ ᱾

᱓᱐ ᱡᱩᱱ ᱒᱐᱐᱔ ᱥᱟᱞᱮ ᱨᱮ ᱮᱥ.ᱥᱤ.ᱟᱨ. ᱫᱚ ᱱᱤᱡᱟᱢᱟᱵᱟᱫᱽ-ᱢᱚᱱᱳᱦᱚᱨᱟᱵᱟᱫᱽ ᱞᱟᱭᱤᱱ ᱨᱮ ᱢᱩᱪᱟᱹᱫ ᱢᱤᱴᱚᱨ-ᱜᱮᱡᱽ ᱴᱨᱮᱱ ᱨᱮᱱᱟᱜ ᱥᱮᱵᱟ ᱮ ᱮᱦᱚᱵ ᱞᱮᱫᱼᱟ ᱾ ᱚᱱᱟᱛᱮ ᱱᱤᱡᱟᱢ ᱯᱚᱱᱚᱛ ᱨᱮᱞᱣᱮ (ᱢᱟᱲᱟᱝ ᱦᱟᱭᱫᱨᱟᱵᱟᱫᱽ-ᱜᱳᱫᱟᱵᱚᱨᱤ ᱜᱷᱟᱹᱴᱤ ᱨᱮᱞᱣᱮ) ᱨᱮᱱᱟᱜ ᱥᱤᱠᱚᱱᱫᱨᱟᱵᱟᱫᱽ-ᱢᱚᱱᱢᱚᱫᱽ ᱞᱟᱭᱤᱱ ᱨᱮ ᱑᱙᱓᱐ ᱥᱟᱞᱮ ᱨᱮ ᱮᱦᱚᱵ ᱞᱮᱱ ᱢᱤᱴᱚᱨ-ᱜᱮᱡᱽ ᱥᱮᱵᱟ ᱠᱚ ᱢᱩᱪᱟᱹᱫ ᱮᱱᱟ ᱾

ᱞᱟᱭᱤᱱ ᱟᱨ ᱴᱷᱟᱶ
ᱱᱤᱡᱟᱢᱟᱵᱟᱫᱽ ᱨᱮᱞᱣᱮ ᱥᱴᱮᱥᱚᱱ ᱫᱚ ᱠᱚᱧᱮ, ᱮᱛᱚᱢ ᱟᱨ ᱯᱟᱪᱮ ᱥᱤᱧᱚᱛ ᱨᱮᱱᱟᱜ ᱞᱟᱭᱤᱱ ᱡᱚᱲᱟᱣᱟᱜ ᱢᱤᱫ ᱡᱚᱸᱠᱥᱚᱱ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱠᱚᱱᱫᱨᱟᱵᱟᱫᱽ (ᱠᱟᱪᱮᱜᱩᱰᱟ)-ᱢᱟᱱᱢᱟᱫᱽ ᱨᱮᱞ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱟᱨ ᱟᱨᱢᱩᱨ ᱦᱚᱛᱮᱛᱮ ᱯᱮᱰᱰᱟᱯᱟᱞᱞᱤ-ᱠᱚᱨᱤᱢᱱᱚᱜᱚᱨ-ᱱᱤᱡᱟᱢᱟᱵᱟᱫᱽ ᱞᱟᱭᱤᱱ ᱞᱟᱹᱜᱤᱫ ᱠᱚᱱᱵᱷᱮᱨᱡᱮᱱᱥ ᱥᱴᱮᱥᱚᱱ ᱦᱚᱸ ᱠᱟᱱᱟ ᱾ ᱱᱚᱶᱟ ᱫᱚ ᱒᱕ ᱢᱟᱨᱪ ᱒᱐᱑᱗ ᱨᱮ ᱱᱤᱡᱟᱢᱟᱵᱟᱫᱽ ᱟᱨ ᱠᱚᱨᱤᱢᱱᱚᱜᱚᱨ ᱛᱟᱞᱟ ᱨᱮ ᱰᱮᱢᱩ ᱥᱮᱵᱟ ᱥᱟᱶ ᱮᱦᱚᱵ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱦᱟᱹᱴᱤᱧ ᱫᱚ ᱫᱤᱞᱞᱤᱼᱪᱮᱱᱱᱟᱭ ᱞᱟᱭᱤᱱ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱡᱟᱦᱟᱸ ᱫᱚ ᱜᱨᱮᱸᱰ ᱴᱨᱟᱸᱠ ᱨᱩᱴ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱫᱚ ᱑᱘᱐ ᱠᱤᱞᱚᱢᱤᱴᱚᱨ (᱑᱑᱐ ᱢᱟᱭᱤᱞ) ᱡᱤᱞᱤᱧ ᱰᱟᱦᱟᱨ ᱦᱟᱭᱫᱨᱟᱵᱟᱫᱽ-ᱱᱟᱶᱟ ᱫᱤᱞᱞᱤ, ᱢᱩᱢᱵᱟᱭ-ᱠᱟᱨᱤᱢᱱᱚᱜᱚᱨ, ᱱᱤᱡᱟᱢᱟᱵᱟᱫᱽ-ᱣᱟᱨᱟᱝᱜᱟᱞ ᱞᱮᱠᱟᱱ ᱢᱩᱬ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱠᱚ ᱛᱟᱞᱟ ᱨᱮᱱᱟᱜ ᱡᱤᱞᱤᱧ ᱰᱟᱦᱟᱨ ᱦᱚᱸ ᱠᱚᱢ ᱠᱮᱫᱼᱟ ᱾

ᱡᱟᱱᱠᱚᱢᱯᱮᱴ ᱡᱚᱸᱠᱥᱚᱱ ᱫᱚ ᱥᱚᱦᱚᱨ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱥᱴᱮᱥᱚᱱ ᱠᱟᱱᱟ ᱾ ᱱᱚᱶᱟ ᱥᱴᱮᱥᱚᱱ ᱫᱚ ᱥᱤᱠᱚᱱᱫᱨᱟᱵᱟᱫᱽ (ᱠᱟᱪᱮᱜᱩᱰᱟ)-ᱢᱟᱱᱢᱚᱫᱽ ᱨᱮᱞ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱟᱨ ᱱᱤᱡᱟᱢᱟᱵᱟᱫᱽ ᱦᱚᱱᱚᱛ ᱨᱮ ᱡᱟᱱᱠᱚᱢᱯᱮᱴᱼᱵᱳᱫᱷᱟᱱ ᱨᱮᱞ ᱞᱟᱭᱤᱱ ᱨᱮᱱᱟᱜ ᱡᱚᱸᱠᱥᱚᱱ ᱯᱚᱭᱮᱱᱴ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱫᱚ ᱵᱳᱫᱷᱟᱱ ᱠᱷᱚᱱ ᱞᱟᱛᱩᱨ ᱨᱳᱰ ᱟᱨ ᱵᱤᱫᱟᱨ ᱫᱷᱟᱹᱨᱤᱡ ᱨᱮᱞᱣᱮ ᱞᱟᱭᱤᱱ ᱛᱷᱟᱯᱚᱱ ᱨᱮᱱᱟᱜ ᱯᱞᱟᱱ ᱦᱚᱸ ᱢᱮᱱᱟᱜᱼᱟ ᱾ ᱡᱟᱦᱟᱸ ᱫᱚ ᱱᱤᱡᱟᱢᱟᱵᱟᱫᱽ ᱟᱨ ᱠᱚᱨᱤᱢᱱᱚᱜᱚᱨ ᱞᱟᱹᱜᱤᱫ ᱞᱟᱛᱩᱨ, ᱵᱤᱫᱟᱨ, ᱜᱩᱞᱵᱚᱨᱜᱟ, ᱥᱳᱞᱟᱯᱩᱨ, ᱢᱤᱨᱟᱡᱽ ᱟᱨ ᱯᱩᱲᱥᱤ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱟᱨ ᱠᱚᱨᱱᱟᱴᱚᱠ ᱨᱮᱱᱟᱜ ᱟᱭᱢᱟ ᱮᱴᱟᱜ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱨᱮᱱᱟᱜ ᱰᱟᱦᱟᱨ ᱮ ᱮᱢᱟᱭᱟ ᱾

ᱚᱠᱴᱚᱵᱚᱨ ᱒᱐᱒᱓ ᱨᱮ, ᱠᱚᱨᱤᱢᱱᱚᱜᱚᱨ-ᱱᱤᱡᱟᱢᱟᱵᱟᱫᱽ ᱢᱮᱢᱩ ᱫᱚ ᱵᱳᱫᱷᱟᱱ ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ ᱛᱟᱦᱮᱸᱫ ᱾

ᱠᱞᱟᱥᱤᱯᱷᱤᱠᱮᱥᱚᱱ ᱟᱨ ᱯᱚᱨᱯᱚᱨᱢᱟᱱᱥ
ᱱᱤᱡᱟᱢᱟᱵᱟᱫᱽ ᱥᱴᱮᱥᱚᱱ ᱫᱚ A-ᱛᱷᱚᱠ ᱥᱴᱮᱥᱚᱱ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ, ᱡᱟᱦᱟᱸ ᱫᱚ ᱠᱟᱹᱣᱰᱤ ᱦᱟᱛᱟᱣ ᱨᱮ ᱢᱮᱱᱟᱜᱼᱟ ᱾ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱥᱴᱮᱥᱚᱱ ᱠᱚ ᱩᱛᱱᱟᱹᱣ ᱞᱟᱹᱜᱤᱫ ᱟᱫᱟᱨᱥ ᱥᱴᱮᱥᱚᱱ ᱡᱚᱡᱚᱱᱟ ᱞᱟᱹᱜᱤᱫ ᱱᱚᱣᱟ ᱵᱟᱪᱷᱟᱣ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱦᱟᱭᱫᱨᱟᱵᱟᱫᱽ ᱨᱮᱞᱣᱮ ᱠᱷᱚᱸᱰ

ᱛᱷᱚᱠ:ᱱᱤᱡᱟᱢᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱦᱟᱭᱫᱨᱟᱵᱟᱫᱽ ᱨᱮᱞᱣᱮ ᱰᱤᱵᱤᱡᱚᱱ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ